Document ID: 31986R1764

KOMISSION ASETUS (ETY) N:o 1764/86,
annettu 27 päivänä toukokuuta 1986,
tuotantotukeen oikeutettujen tomaatista peräisin olevien tuotteiden vähimmäislaatuvaatimuksista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 () ja erityisesti sen 6 artiklan 4 kohdan,
sekä katsoo, että
asetuksen (ETY) N:o 426/86 2 artiklan 1 kohdassa säädetään tuotantotukijärjestelmästä tietyille tuotteille; 6 artiklan 1 kohdan b alakohdassa säädetään, että tukea annetaan ainoastaan tuotteille, jotka täyttävät vahvistettavat vähimmäislaatuvaatimukset,
näillä vähimmäislaatuvaatimuksilla pyritään välttämään sellaisten tuotteiden valmistus, joilla ei ole kysyntää ja jotka aiheuttaisivat vääristymiä markkinoilla; vaatimusten olisi perustuttava perinteisiin ja luotettaviin valmistusmenetelmiin,
tuotantotukijärjestelmän täytäntöön panemiseksi tätä asetusta olisi sovellettava yhdessä hedelmä- ja vihannesjalosteiden tuotantotukijärjestelmän soveltamista koskevista yksityiskohtaisista säännöistä 5 päivänä kesäkuuta 1984 annetun komission asetuksen (ETY) N:o 1599/84 (), sellaisena kuin se on viimeksi muutettuna asetuksella (ETY) N:o 1155/86 (), kanssa ja erityisesti jalostettujen tuotteiden tutkimisen osalta,
tässä asetuksessa säädetyt laatuvaatimukset ovat tuotantotukijärjestelmän soveltamistoimenpiteitä; yhteisössä ei ole vielä laadittu vähimmäislaatuvaatimuksia näiden tuotteiden kaupan pitämistä varten; tämän vuoksi jäsenvaltiot voivat jatkaa kansallisten vaatimusten soveltamista sillä edellytyksellä, että ne ovat yhteensopivia perustamissopimuksen tavaroiden vapaaseen liikkuvuuteen liittyvien määräysten kanssa, ja
hedelmä- ja vihannesjalosteiden hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Tässä asetuksessa vahvistetaan vähimmäislaatuvaatimukset, jotka tomaatista peräisin olevien tuotteiden, sellaisena kuin ne on määritelty asetuksen (ETY) N:o 1599/84 1 artiklan 2 kohdassa, on täytettävä, jotta niihin voitaisiin soveltaa asetuksen (ETY) N:o 426/86 2 artiklan 1 kohdassa säädettyä tuotantotukea.
2 artikla
Edellä 1 kohdassa tarkoitettujen tuotteiden valmistamiseksi voidaan käyttää ainoastaan tuoreita, punaisia, kypsiä, terveitä ja kunnollisia tomaatteja (Lycopersicum esculentum P. Mill -hedelmiä), jotka soveltuvat jalostukseen, ja aina kun mahdollista ainoastaan asetuksen (ETY) N:o 1599/84 1 artiklan 2 kohdassa säädettyjä lajikkeita.
I OSASTO
Kuorittuihin tomaatteihin sovellettavat vaatimukset
3 artikla
Tässä osastossa "kuorituilla tomaateilla" tarkoitetaan:
P kuorittuja pakastettuja kokonaisia tai muita kuin kokonaisia tomaatteja
ja
P kuorittuja säilöttyjä kokonaisia ja muita kuin kokonaisia tomaatteja, sellaisina kuin ne on määritelty asetuksen (ETY) N:o 1599/84 1 artiklan 2 kohdan h, i, j, k ja l alakohdassa.
4 artikla
1. Kuorittuihin tomaatteihin voidaan lisätä ainoastaan seuraavia aineksia:
P vesi,
P tomaattimehu,
P tomaattitiiviste,
P tavallinen suola (natriumkloridi),
P luonnolliset mausteet, aromiset yrtit ja niiden uutteet, luonnolliset aromit.
Kuorittujen tomaattien valmistuksessa voidaan käyttää lisäaineina ainoastaan sitruunahappoa (E 330) ja kalsiumkloridia (509).
2. Lisätyn tavallisen suolan määrä ei saa olla suurempi kuin 3 prosenttia nettopainosta ja jos lisätään kalsiumkloridia, sen kokonaispitoisuus kalsiumioneina ei saa olla suurempi kuin 0,045 prosenttia kokonaisten tomaattien osalta ja 0,080 prosenttia muiden kuin kokonaisten tomaattien osalta. Lisätyn tavallisen suolan määrän määrittämiseksi luonnollisena kloridipitoisuutena pidetään 2 prosenttia kuiva-ainepitoisuudesta.
3. Lisätyn tomaattimehun ja -tiivisteen on täytettävä II osastossa vahvistetut vähimmäisvaatimukset.
5 artikla
1. Kuorittujen tomaattien on oltava vailla tuotteelle vieraita makuja ja hajuja; niiden värin on oltava tunnusomainen käytetylle lajikkeelle ja oikein jalostetulle kuoritulle tomaatille.
2. Kuorittujen tomaattien on oltava käytännössä vailla kuorta. Kuorittujen tomaattien on myös oltava käytännössä vailla vahingoittuneita yksikköjä.
3. Homeen määrä kuorituissa tomaateissa (tomaateissa ja liemessä) ei saa olla suurempi kuin 50 prosenttia positiivisista kentistä eikä pH saa olla suurempi kuin 4,5.
6 artikla
1. Tuotteita pidetään 5 artiklan 2 kohdan mukaisina, jos niissä olevat viat eivät ylitä seuraavia sallittuja poikkeamia:
P viat: 35 cm2 kokonaispinta-alasta
P kuori:
P kokonaiset tomaatit: 300 cm2 kokonaispinta-alasta,
P muut kuin kokonaiset tomaatit: 1 250 cm2 kokonaispinta-alasta.
Vahvistetut poikkeamat koskevat 10 nettokilogrammaa.
2. Edellä 1 kohdassa ilmaisulla:
a) "viat" tarkoitetaan alueita, joissa pintaruhjeet ovat vahingoittaneet hedelmälihaa niin, että alueiden väri tai koostumus poikkeaa tavanomaisesta ja jotka olisi pitänyt poistaa jalostuksen aikana;
b) "kuori" tarkoitetaan sekä kuorta, joka on kiinni tomaatin hedelmälihassa että kuorta, joka on irrallaan säilytysastiassa.
7 artikla
1. Säilöttyjen kuorittujen tomaattien osalta säilytysastiassa olevien tomaattien ja liemen on täytettävä vähintään 90 prosenttia astian vesitilavuudesta.
2. Säilöttyjen kuorittujen kokonaisten tomaattien valutetun painon on oltava keskimäärin vähintään 56 prosenttia säilytysastian vesitilavuudesta grammoina ilmaistuna.
3. Jos säilötyt kuoritut tomaatit on pakattu lasiastiaan, sen vesitilavuutta vähennetään 20 millilitralla ennen 1 ja 2 kohdassa tarkoitettujen prosenttiosuuksien laskemista.
II OSASTO
Tomaattimehuun ja -tiivisteeseen sovellettavat
vaatimukset
8 artikla
Tässä asetuksessa "tomaattimehulla" ja "tomaattitiivisteellä" tarkoitetaan vastaavasti asetuksen (ETY) N:o 1599/84 1 artiklan 2 kohdan n ja o alakohdassa määriteltyjä tuotteita.
9 artikla
1. Tomaattimehuun ja -tiivisteeseen voidaan lisätä ainoastaan seuraavia aineksia:
P tavallinen suola (natriumkloridi),
P luonnolliset mausteet, aromiset yrtit ja niiden uutteet, luonnolliset aromit.
2. Sitruunahappoa (E 330) voidaan käyttää lisäaineena tomaattimehun ja -tiivisteen valmistuksessa. Lisäksi valmistettaessa:
P tomaattimehua, jonka kuiva-ainepitoisuus on pienempi kuin 7 prosenttia, voidaan käyttää askorbiinihappoa (E 300). Askorbiinihappopitoisuus ei kuitenkaan saa olla suurempi kuin 0,03 painoprosenttia lopullisesta tuotteesta,
P tomaattitiivistejauhetta voidaan käyttää piidioksidia (551). Piidioksidipitoisuus ei kuitenkaan saa olla yli 1 painoprosenttia lopullisesta tuotteesta.
3. Lisätyn tavallisen suolan määrä ei saa olla suurempi kuin:
a) 15 painoprosenttia kuiva-ainepitoisuudesta tomaattitiivisteen osalta, jonka kuivaainepitoisuus on suurempi kuin 20 prosenttia;
b) 3 prosenttia nettopainosta muiden tomaattitiivisteiden ja tomaattimehun osalta.
Lisätyn tavallisen suolan määrän määrittämiseksi luonnollisena kloridipitoisuutena pidetään 2 prosenttia kuiva-ainepitoisuudesta.
10 artikla
1. Tomaattimehussa ja -tiivisteessä on oltava:
a) sille ominainen punainen väri;
b) hyvä maku, joka on ominainen oikein valmistetulle tuotteelle.
Tuotteiden on oltava vailla kaikkea vierasta makua, erityisesti auringon polttamasta tuotteesta aiheutuvaa makua.
2. Tomaattimehun ja -tiivisteen on oltava:
a) vailla vieraita näkyviä kasveista peräisin olevia aineita, mukaan lukien kuori, siemenet ja muut karkeat tomaatin osat;
b) käytännössä vailla mineraaliepäpuhtauksia.
3. Edellä 2 kohdassa säädettyjä edellytyksiä pidetään täytettyinä, jos
a) kasveista peräisin olevia vieraita aineita ei havaitse paljaalla silmällä ilman tarkkaa tutkimista;
b) mineraaliepäpuhtauksien pitoisuus ei ole suurempi kuin 0,1 prosenttia kuivaainepitoisuudesta, vähennettynä lisätty tavallinen suola ja tomaattijauheen osalta lisätty piidioksidi.
4. Tomaattimehussa ja -tiivisteessä on oltava:
a) tasaisesti jakautunut rakenne ja kiinteys, jotka ovat osoitus hyvästä jalostustekniikasta;
b) inverttisokerina ilmaistu sokeripitoisuus, joka on vähintään 42 prosenttia kuivaainepitoisuuden painosta vähennettynä lisätty tavallinen suola;
c) kiteisenä sitruunahappomonohydraattina ilmaistu titrattava kokonaishappamuus, joka ei ole suurempi kuin 10 painoprosenttia kuiva-ainepitoisuudesta, vähennettynä lisätty tavallinen suola;
d) etikkahappona ilmaistu haihtuva happoisuus, joka ei ole suurempi kuin 0,4 painoprosenttia kuiva-ainepitoisuudesta, vähennettynä lisätty tavallinen suola;
e) pH enintään 4,5.
5. Homeen määrä veteen laimennetussa, kuiva-ainepitoisuudeltaan 8-prosenttisessa tomaattimehussa ja -tiivisteessä ei saa olla suurempi kuin 70 prosenttia positiivisista kentistä. Sellaisen tomaattimehun osalta, jonka kuiva-ainepitoisuus on pienempi kuin 8 prosenttia, positiivisten kenttien prosenttiosuus mukautetaan suhteessa kuiva-ainepitoisuuteen.
III OSASTO
Tomaattihiutaleisiin sovellettavat vaatimukset
11 artikla
Tässä osastossa "tomaattihiutaleilla" tarkoitetaan asetuksen (ETY) N:o 1599/84 1 artiklan 2 kohdan m alakohdassa määriteltyä tuotetta.
12 artikla
1. Tomaattihiutaleiden on oltava:
a) väriltään tunnusomaisen punaisia;
b) maultaan hyviä, mikä on tunnusomaista oikein valmistetulle tuotteelle;
c) vailla tuotteelle vieraita makuja ja hajuja.
2. Tomaattihiutaleiden kuiva-ainepitoisuuden on oltava vähintään 93 prosenttia.
3. Mineraaliepäpuhtauksien ja kasveista peräisin olevien epäpuhtauksien pitoisuus kokonaisuudessaan ei saa olla suurempi kuin 1 painoprosenttia tuotteesta. Tämän vuoksi "kasveista peräisin olevilla epäpuhtauksilla" tarkoitetaan paljaalla silmällä nähtävissä olevia kasvinosia, jotka eivät kuulu itse tomaattiin tai jotka ovat kiinni tuoreessa tomaatissa, mutta jotka olisi pitänyt poistaa jalostuksen aikana, erityisesti tomaatin lehdet, varsi, verhiön suojuslehdet.
4. Tomaattihiutaleiden valmistuksessa voidaan käyttää lisäaineena ainoastaan piidioksiidia (551). Piidioksidipitoisuus ei kuitenkaan saa olla suurempi kuin 1 painoprosenttia.
5. Homeen määrä vedessä homogenisoiduissa tomaattihiutaleissa, joiden kuivaainepitoisuus on 8 prosenttia, ei saa olla suurempi kuin 70 prosenttia positiivisista kentistä.
IV OSASTO
Säilytysastioihin ja tarkastukseen sovellettavat
vaatimukset
13 artikla
1. Kokonaisia tai muita kuin kokonaisia kuorittuja säilöttyjä tomaatteja ja tomaattimehua sisältävissä säilytysastioissa on oltava merkintä, josta näkyy tuotantopäivä ja -vuosi sekä jalostaja. Mikäli eri päivinä jalostettuja tomaattimehuja on varastoitu yhdessä ennen pakkaamista, merkinnästä on ilmettävä kaikki tuotantopäivät.
2. Edellä 1 kohdan säännöksiä sovelletaan myös muihin tomaatista peräisin oleviin tuotteisiin silloin kun nämä jalostushetkellä pakataan säilytysastioihin, joissa ne viedään pois jalostuslaitoksesta. Mikäli tuotteet on varastoitu säiliöön tai samanlaiseen säilytysastiaan ennen pakkaamista tai uudelleenjalostusta, tuotantopäivä tai -päivät on merkittävä säilytysastioihin. Silloin kun tuotteet pakataan lopullisiin säilytysastioihin, niissä on oltava merkintä, josta näkyy tuotantopäivä tai -päivät sekä jalostaja.
3. Sen jäsenvaltion, jossa jalostus tapahtuu, toimivaltaisten viranomaisten on hyväksyttävä tässä artiklassa tarkoitettu merkintä, joka voi myös olla koodi; kyseiset viranomaiset voivat antaa täydentäviä säännöksiä varsinaisesta merkinnästä.
14 artikla
Jalostajan on päivittäin ja jalostuskautena säännöllisin väliajoin tarkastettava, että tuotteet vastaavat tuen saamiseksi vaadittavia edellytyksiä. Tarkastusten tulokset on kirjattava.
15 artikla
1. Liitteessä eritellään tutkimusmenetelmät, joita sovelletaan määritettäessä seuraavia seikkoja:
a) kuiva-ainepitoisuus;
b) luonnolliset liukenevat aineet;
c) suolapitoisuus;
d) sokeripitoisuus;
e) kokonaishappoisuus;
f) haihtuva happoisuus;
g) mineraaliepäpuhtauksien pitoisuus;
h) pH;
i) kalsiumionien pitoisuus;
j) piidioksidipitoisuus.
2. Homeen määrä on määritettävä AOAC:n (virallisten analyyttisten kemistien järjestö) menetelmän mukaisesti (Howardin menetelmä homeen määrän määrittämiseksi).
3. Edellä 1 ja 2 kohdassa tarkoitettuja menetelmiä sovelletaan määriteltäessä tuotteen oikeutta tuotantotukeen. Muita menetelmiä voidaan soveltaa rutiinitutkimuksissa.
16 artikla
Tämä asetus tulee voimaan 1 päivänä heinäkuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä toukokuuta 1986.

Labels: 3
17
6